Toerusting in die gemeente - www.bybelkennis.co.za
by Coen Slabber · Published 15/01/2015 · Updated 18/12/2014
There are many questions that we may put to the Gospels, but the most searching questions are those that the Gospels put to us (Colin Brown).
Sy doel daarmee was om die gelowiges toe te rus vir hulle diens en vir die opbou van die liggaam van Christus (Efesiërs 4:12).
Die toerusting van gelowiges is 'n belangrike bediening in enige gemeente. Maar daar is 'n paar vrae oor hierdie bediening. Eintlik is dit meer mites as vrae.
Sal dit my werklading vermeerder? Ja. Om mense toe te rus, vereis tyd. Maar die eindresultaat – doeltreffende bedieners wat betekenisvolle ondersteuning gee aan diegene wat leiers is – is belangrik. Om mense toe te rus is harde werk, maar die resultate is verreikend en duur lank.
Plaas dit my taak in gevaar? Gemeentes het die gawes van al sy lidmate nodig sodat hulle 'n gesonde liggaam kan vorm. As leiers wat ons toegerus het ons vervang, maak God ander deure vir ons oop.
Is nie-teoloë in staat om bediening te doen? Beslis. Lidmate is in staat om ongelooflike dinge te doen. Hulle het die tyd, energie, ondervinding en vermoëns om take te verrig wat leiers gewoonlik nie tyd het om te doen nie.
Sal ek beheer oor my bediening verloor as lidmate betrokke raak? Ja, maar eintlik is ons nie in beheer van die bediening nie … God is.
Toerusting van gelowiges is nie iets waarvoor ons bang moet wees nie – dit is ons plig. Jy sal verbaas wees oor die langtermyn positiewe resultate.